***ДОКУМЕНТАЦИЯ***

*за участие в открита процедура*

*за възлагане на обществена поръчка*

*с предмет:*

***ДОСТАВКА НА СИСТЕМА ЗА ОБЕЗВРЕЖДАНЕ НА ОПАСНИ БОЛНИЧНИ ОТПАДЪЦИ В „МБАЛ –ХАСКОВО“ АД***

гр. Хасково 2020 г.

**I. ОБЩИ УСЛОВИЯ**

**1.Възложител на настоящата поръчка** е Изпълнителният директор на „МБАЛ – Хасково”АД - д-р Георги Николов Гелов. Възложителят взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата.

**Правно основание за откриване на процедурата:**

Възложителят обявява настоящата процедура за възлагане на обществена поръчка на основание чл. 18, ал. 1, т. 1, чл. 19, ал. 1, във връзка с чл. 73, ал. 1 и чл. 74 от ЗОП.

**2.Обект** на настоящата обществена поръчка е ***„доставка”*** по смисъла на чл. 3, ал. 1, т. 2 от ЗОП.

**3.Предметът**на възлагане на настоящата поръчка е: **„Д*оставка на система за обезвреждане на опасни болнични отпадъци в* „МБАЛ –Хасково“ АД“.**

Предметът на обществената поръчка включва изпълнението на следните дейности:

* доставка на медицинското оборудване до “МБАЛ - Хасково”АД с адрес: гр.Хасково, бул.”Съединение” №49.
* монтаж/инсталация и въвеждане в експлоатация на доставеното медицинско оборудване;
* обучение на персонала на Възложителя за работа с доставеното медицинско оборудване;
* гаранционно обслужване на доставеното медицинско оборудване, в рамките на гаранционния срок, считано от датата на подписване на Приемо-предавателния протокол за монтаж и въвеждане в експлоатация на оборудването.

**4.Обособени позиции** – не.

**Мотиви:** възлагането на поръчката на различни изпълнители и съответно необходимостта от координиране на дейностите на различните изпълнители по нейното изпълнение, би било икономически неизгодно и функционално нецелесъобразно за възложителя - създаване на технически, организационни и други затруднения.

**5.Място за изпълнение на поръчката:** територията на „МБАЛ – Хасково” АД с адрес: гр.Хасково 6300, бул.”Съединение” №49.

**6.Срок за изпълнение на поръчката** - 12 (дванадесет) месеца, считано от датата на подписване на договора.

**6.1.** В случай, че в срок от 3 (три) месеца от датата на сключване на договора, Възложителят не е осигурил финансиране и не е изпратил Възлагателно писмо, договорът може да се прекрати от всяка една от страните без предизвестие.

**6.2. Изпълнението на договора се поставя под условие при условията на чл.114 от ЗОП.**

**Възложителят предвижда закупуване на оборудването само при възможност, че осигури финансиране за изпълнение на доставката. Доставката се осъществява с Възлагателно писмо след сключване на договора за обществената поръчка.**

**7.Прогнозната стойност на поръчката**- **до 400 000,00лв** (четиристотин хиляди лева) **без ДДС.**

***Предложения, надхвърлящи прогнозната стойност, няма да бъдат разглеждани и оценявани от Възложителя.***

**8. Срок на валидност на офертите: 4** (четири) месеца, считано от крайния срок за получаване на офертите.

**9. Възможност за представяне на варианти в офертите:** Не се допуска вариантност на предложенията.

**10. Условия и начин на финансиране и плащане:**

**Начинът на финансиране е от целеви средства (субсидия) за капиталови разходи от бюджета на Министерство на здравеопазването.** Плащанията на дължимите суми ще се извършват по банков път, в български лева по банкова сметка посочена от Изпълнителя.

**II. ДОКУМЕНТАЦИЯ ЗА УЧАСТИЕ**

**1.Място и условия за получаване на тръжната документация:**

На основание чл. 32, ал. 1 от ЗОП, от датата на публикуването на обявлението за обществената поръчка в "Официален вестник" на Европейския съюз, на всички заинтересовани лица се предоставя неограничен, пълен, безплатен и пряк електронен път до документацията за участие в процедурата в Профила на купувача на интернет страницата на Възложителя на адрес: www.**mbalhaskovo**.com

**2.Разяснения по условията на процедурата:**

2.1. Лицата могат да поискат писмено от възложителя разяснения по условия, които се съдържат в решението, обявлението, документацията и описателния документ за обществената поръчка до 10 дни преди изтичане на срока за получаване на на заявленията за участие и/или офертите.

2.2. Възложителят предоставя разясненията в 4-дневен срок от получаване на искането, но не по-късно от 6 дни преди срока за получаване на заявления за участие и/или оферти. В разясненията не се посочва лицето, направило запитването.

2.3. Възложителят не предоставя разяснения, ако искането е постъпило след срока по т.2.1.

2.4. Разясненията се предоставят чрез профила на купувача.

2.5. В разясненията не се посочва лицето, направило запитването.

**3.Изменение на условията**

3.1 Възложителят може, по собствена инициатива или по искане на заинтересовано лице, да направи промени в условията на процедурата, посочени в обявлението, с което се оповестява откриването на процедурата, в документацията за обществената поръчка и в описателния документ.

3.2 Заинтересованите лица могат да правят предложения за промени в документите по т.3.1. в 10-дневен срок от публикуването на обявлението в РОП, с което се оповестява откриването на процедурата.

3.3 Възложителят може да направи промените по т.3.1 еднократно в 14-дневен срок от публикуването в РОП на обявлението, с което се оповестява откриването на процедурата, чрез публикуване на обявление за изменение или допълнителна информация и решението, с което то се одобрява.

## 3.4 След изтичането на срока по т.13.3. възложителят може да прави промени само в обявените срокове чрез публикуване на обявления за изменение или допълнителна информация и решенията, с които се одобряват.

## 3.5 С публикуването на обявлението за изменение или допълнителна информация се смята, че всички заинтересовани лица са уведомени.

**IIІ. ИЗИСКВАНИЯ КЪМ УЧАСТНИЦИТЕ**

**1. Общи изисквания**

**1.1.** В процедурата за възлагане на обществената поръчка могат да участват български или чуждестранни физически или юридически лица, включително техни обединения, които отговарят на изискванията, регламентирани от Закона за обществени поръчки и обявените от Възложителя изисквания в настоящата документация и обявлението за обществената поръчка.

**1.2.** Всеки участник може да представи само една оферта.

**1.2.1.** Офертата се представя на български език. Всички документи, които са на чужд език, се представят и с превод на български език, като за превода отговорността е на участника.

**1.2.2.** Всички документи, част от офертата за участие в процедурата, се предоставят на хартиен носител и/или в електронен вид (когато е посочено от възложителя), позволяващ копиране на данните за целите на работата на комисията. В случай на несъответствие между текстовете на хартиения носител и електронното копие, за водещ се приема хартиеният вид на документа.

**1.3.** При изготвяне на офертата си всеки участник трябва да се придържа точно към обявените от Възложителя условия.

**1.4.** Едно и също физическо или юридическо лице участник в процедурата може да участва само в едно обединение.

**1.5.** Лице, което участва в обединение или е дало съгласието си и фигурира като подизпълнител в офертата на друг участник, не може да представя самостоятелно оферта.

**1.6.** Свързани лица не могат да бъдат самостоятелни участници в една и съща процедура.„Свързани лица" са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.

**1.7.** Участниците се представляват от лицата, представляващи ги по закон или от

лица, специално упълномощени за настоящата процедура.

**1.8.** В случай, че участник в процедурата е обединение от физически и/или юридически лица, което не е юридическо лице:

**1.8.1.** Участникът следва да представи оригинал или заверено копие на документ

– учредителен акт, договор, споразумение или друг приложим документ за създаване на обединението, от който да са видни следните обстоятелства:

а. правата и задълженията на участниците в обединението;

б. разпределението на отговорността между членовете на обединението;

в. дейностите, които ще изпълнява всеки член на обединението.

**1.8.2.** В случай, че от представения документ не е видна посочената информация по т. 1.8.1., тя се предоставя допълнително.

**1.8.3.** Възложителят поставя следните изисквания към обединението- участник, които да са видни от документите по т. 1.8.1. и т. 1.8.2., а именно:

а) определянето на партньор или лице, което да представлява обединението за целите на обществената поръчка, следва да се извърши с документа по т. 1.8.1. или в отделен друг документ, като участникът представя оригинал или заверено от участника копие;

б) да е налице солидарна отговорност на участниците в обединението при изпълнение на поръчката.

**1.8.4.** Възложителят не изисква създаване на юридическо лице, в случай че обединението бъде определено за Изпълнител на обществената поръчка.

**1.9.** Клон на чуждестранно лице може да е самостоятелен участник в процедурата за възлагане на обществена поръчка, ако може самостоятелно да подаде оферта и да сключи договор съгласно законодателството на държавата, в която е установен клонът.

**1.10.** Участниците могат да посочват в офертите си информация, която смятат за конфиденциална във връзка с наличието на търговска тайна. В тези случаи се прилагат чл. 102 и чл. 36а, ал. 3 от ЗОП.

**2. Лично състояние на участниците**

Участниците са длъжни да уведомят писмено Възложителя в 3-дневен срок от настъпване на някое от обстоятелствата, посочени в следващите т. 2.1., т. 2.2. и 2.3.1.

***2.1. Основания за задължително отстраняване, определени в чл. 54, ал. 1 от ЗОП***

**2.1.1.** Възложителят отстранява от участие в процедурата за възлагане на обществена поръчка участник, за когото е налице някое от основанията, посочени по-долу, възникнало преди или по време на процедурата:

а) е осъден с влязла в сила присъда за престъпление по [чл. 108а](https://web.apis.bg/p.php?i=490430#p36391003), [чл. 159а](https://web.apis.bg/p.php?i=490430#p27695350) – [159г](https://web.apis.bg/p.php?i=490430#p27695353), [чл. 172](https://web.apis.bg/p.php?i=490430#p27695373), [чл. 192а](https://web.apis.bg/p.php?i=490430#p27695396), [чл. 194](https://web.apis.bg/p.php?i=490430#p27695400) – [217](https://web.apis.bg/p.php?i=490430#p27695429), [чл. 219](https://web.apis.bg/p.php?i=490430#p27695435) – [252](https://web.apis.bg/p.php?i=490430#p27695481), [чл. 253](https://web.apis.bg/p.php?i=490430#p29221082) – [260](https://web.apis.bg/p.php?i=490430#p27695493), [чл. 301](https://web.apis.bg/p.php?i=490430#p29221086) – [307](https://web.apis.bg/p.php?i=490430#p29221087), [чл. 321](https://web.apis.bg/p.php?i=490430#p27695570), [321а](https://web.apis.bg/p.php?i=490430#p5974115) и [чл. 352](https://web.apis.bg/p.php?i=490430#p27695608) – [353е от Наказателния кодекс](https://web.apis.bg/p.php?i=490430#p5974377) (НК) или е осъден с влязла в сила присъда за престъпление, аналогично на тези по т. 1, в друга държава членка или трета страна;

б) има задължения за данъци и задължителни осигурителни вноски по смисъла на [чл. 162, ал. 2, т. 1 от Данъчно-осигурителния процесуален кодекс](https://web.apis.bg/p.php?i=204216#p35632905) и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

в) налице е неравнопоставеност в случаите по чл. 44, ал. 5 от ЗОП;

г) установено е, че:

аа) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

бб) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

д) е установено с влязло в сила наказателно постановление или съдебно решение, нарушение на [чл. 61, ал. 1](https://web.apis.bg/p.php?i=491209#p5987541), [чл. 62, ал. 1](https://web.apis.bg/p.php?i=491209#p5988269) или [3](https://web.apis.bg/p.php?i=491209#p5988269), [чл. 63, ал. 1](https://web.apis.bg/p.php?i=491209#p5987881) или [2](https://web.apis.bg/p.php?i=491209#p5987881), [чл. 118](https://web.apis.bg/p.php?i=491209#p5987599), [чл. 128](https://web.apis.bg/p.php?i=491209#p5986991), [чл. 228, ал. 3](https://web.apis.bg/p.php?i=491209#p36456930), [чл. 245](https://web.apis.bg/p.php?i=491209#p5987740) и [чл. 301](https://web.apis.bg/p.php?i=491209#p5987759) – [305 от Кодекса на труда](https://web.apis.bg/p.php?i=491209#p5987995) или [чл. 13, ал. 1 от Закона за трудовата миграция и трудовата мобилност](https://web.apis.bg/p.php?i=2797996#p37429892) или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

е) налице е конфликт на интереси, който не може да бъде отстранен. *(§2, т.21 от ЗОП:„****Конфликт на интереси****" е налице, когато Възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на**чл. 54**от**Закона за противодействие на корупцията и за отнемане на незаконно придобитото имущество* *и за който би могло да се приеме, че влияе на тяхната безпристрастност и независимост във връзка с възлагането на обществената поръчка. /чл.54…“Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие“./)*

**2.1.2.** Основанията по т. 2.1.1, б. “а”, и “е” се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 2.1.1, б. “а”, и “е” се отнасят и за това физическо лице.

Точка 2.1.1, б. “б” не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

***Забележка*:** Лицата, които представляват участника и лицата, които са членове на управителни и надзорни органи на участника са, както следва:

а) при събирателно дружество – лицата по чл. 84, ал. 1 и чл. 89, ал. 1 от Търговския закон;

б) при командитно дружество – неограничено отговорните съдружници по чл. 105 от Търговския закон;

в) при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон;

г) при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

д) при командитно дружество с акции – лицата по чл. 256 във връзка с чл. 244, ал. 1 от Търговския закон;

е) при едноличен търговец – физическото лице – търговец;

ж) при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;

з) в случаите по б. “а” – “ж” – и прокуристите, когато има такива;

и) в останалите случаи, включително за чуждестранните лица – лицата, които представляват, управляват и контролират участника съгласно законодателството на държавата, в която са установени.

**2.1.3.** Отстранява се и участник в процедурата - обединение от физически и/или юридически лица, когато за член на обединението е налице някое от посочените по т. 2.1.1 по-горе основания за отстраняване.

**2.1.4.** Основанията за отстраняване по т. 2.1.1, б. “а” по-горе се прилагат до изтичане на пет години от влизането в сила на присъдата, освен ако в нея е посочен друг срок, а тези по т. 2.1.1, б. “г”, предложение първо три години от датата на влизането в сила на решението на възложителя, с което кандидатът или участникът е отстранен за наличие на обстоятелствата по [чл. 54, ал. 1, т. 5](https://web.apis.bg/p.php?i=2752471#p39464919), буква "а" и б. “д” – три години от датата на влизането в сила на акт на компетентен орган, с който е установено наличието на обстоятелството, освен ако в акта, е посочен друг срок.

Информация относно липсата или наличието на обстоятелства по т. 2.1.1, б. “а” по-горе се попълва в еЕЕДОП. както следва:

**а/.** *Участие в престъпна организация* – по чл. 321 и 321а от НК;

**б/.** *Корупция* – по чл. 301 – 307 от НК;

**в/.** *Измама* – по чл. 209 – 213 от НК;

**г/.***Терористични престъпления или престъпления, които са свързани с терористични дейности -* по чл. 108а, ал. 1 от НК;

**д/.** *Изпиране на пари или финансиране на тероризъм* – по чл. 253, 253а, или 253б от НК и по чл. 108а, ал. 2 от НК;

**е/.** *Детски труд и други форми на трафик на хора* – по чл. 192а или 159а - 159г от НК. участникът следва да предостави информация относно присъди за престъпления по чл. 194 – 208, чл. 213 а – 217, чл. 219 – 252 и чл. 254а – 260 от НК.

Участниците посочват информация за престъпления, аналогични на посочените в т. 2.1.1, б. „а“ при наличие на присъда в друга държава членка или трета страна.

Информация относно липсата или наличието на обстоятелства по т. 2.1.1, б. “б” се попълва в еЕЕДОП.

Информация относно липсата или наличието на обстоятелства по т. 2.1.1, б. “в” – “е” се попълва в еЕЕДОП.

Информация относно липсата или наличието на обстоятелства по т. 2.1.1, б. ”а” за престъпления по чл. 172 и чл. 352 – 353е от НК се попълва в еЕЕДОП. При отговор „Да“ участникът посочва:

- Дата на влизане в сила на присъдата и фактическото и правното основание за постановяването й;

- Срока на наложеното наказание.

**2.1.5.** В съответствие с чл. 55, ал.1, т. 1, 3, 4 и 5 от ЗОП Възложителят отстранява от участие в процедурата за възлагане на обществената поръчка всеки участник, за когото е налице някое от обстоятелствата предвидени в чл. 55, ал.1, т. 1, 3, 4 и 5, а именно:

 2.1.5.1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на [чл. 740 от Търговския закон](https://web.apis.bg/p.php?i=301352#p7635795), или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;

2.1.5.2. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

2.1.5.3. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

2.1.5.4. опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

**2.1.6.** Отстранява се и участник в процедурата - обединение от физически и/или юридически лица, когато за член на обединението е налице някое от посочените по т. 2.1.5 по-горе основания за отстраняване.

**2.1.7.** Основанията за отстраняване по т. 2.1.5.2. по-горе се прилагат до изтичане на три години от датата на влизането в сила на акт на компетентен орган, с който е установено наличието на обстоятелството, освен ако в акта, е посочен друг срок. Основанията за отстраняване по т. 2.1.5.3. се прилагат до изтичане на три години от датата на влизането в сила на съдебно решение или на друг документ, с който се доказва наличието на обстоятелствата по [чл. 55, ал. 1, т. 4](https://web.apis.bg/p.php?i=2752471#p39464921).

**2.1.8.** Информация относно липсата или наличието на обстоятелства по т. 2.1.5 се попълва в еЕЕДОП.

***Съгласно чл. 46, ал. 1 от ППЗОП участниците са длъжни да уведомят писмено възложителя в 3-дневен срок, в случай, че настъпят обстоятелствата по чл. 55, ал. 1, т.1,3,4 и 5 от ЗОП, заложени с настоящата документация.***

**2.2. Специфични национални основания** за отстраняване, които не произтичат от чл. 57, § 1 от Директива 2014/24/ЕС, а са предвидени само в националното законодателство и имат характер на национални основания за изключване.

**На отстраняване подлежи всеки участник, за когото са налице следните основания за изключване:**

**2.2.1.** Участник, за когото **са налице обстоятелства съгласно чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСТЛТДС.), освен ако не е налице изключението по чл. 4 от същия закон***.*

Участниците трябва да декларират в еЕЕДОП дали дружеството – участник е регистрирано в юрисдикция с преференциален данъчен режим. В случай, че дружеството – участник е регистрирано в юрисдикция с преференциален данъчен режим, но са приложими изключенията по чл. 4 от ЗИФОДРЮПДРКЛТДС, се посочва конкретното изключение.

*Забележка:*

*Съгласно чл. 4 от ЗИФОДРЮПДРКЛТДС, чл. 3 и чл. 3а от същия закон, не се прилагат, когато:*

*1. акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;*

*2.  дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

*3.  дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;*

*4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;*

*5.  дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 - за дейностите, за които се прилага споразумението;*

*6.  дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 - за дейностите, за които се прилага решението;*

*7.  дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

*8.  дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС.*

* + 1. **който е осъден с влязла в сила присъда, за престъпления, съгласно чл. 54, ал. 1, т. 1 от ЗОП, които имат характер на национални /специфични/ основания за изключване** */тези основания за изключване не се съдържат в член 57, параграф 1 от Директива 2014/24/ЕС, а само в нашето национално законодателство.* **Това са осъждания за престъпления по:*****чл. 194 — 208*** */престъпления против собствеността/,* ***чл. 21За -217*** */изнудване, вещно укриветелство, злоупотреба на доверие/,* ***чл. 219-252*** */престъпления против стопанството/ и* ***чл. 254а - 260 НК*** */престъпления против данъчната, финансовата и осигурителна система/.* Посочва се информация и за престъпления, аналогични на описаните, когато лицата са осъдени в друга държава членка или трета страна.
		2. **Наличие на свързаност** по смисъла на пар. 2, т. 45 от ДР на ЗОП между кандидати/ участници в конкретна процедура / *пар. 2, т. 45 от ДР на ЗОП: "Свързани лица" са тези по смисъла на§ 1, т. 13 и 14 от допълнителните разпоредби*/ на Закона за публичното предлагане на ценни книжа/.

Забележка:

*Съгласно §1, т. 13 от ДР на Закона за публично предлагане на ценни книжа* ***„свързани лица”*** *са:*

*а) лицата, едното от които контролира другото лице или негово дъщерно дружество;*

*б) лицата, чиято дейност се контролира от трето лице;*

*в) лицата, които съвместно контролират трето лице;*

*г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.*

*Съответно, съгласно § 1, т. 14 от ДР на Закона за публично предлагане на ценни книжа „контрол” е налице, когато едно лице:*

*а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или*

*б) може да определя пряко или непряко повече от половината от членовете на управителния или контролния орган на едно юридическо лице; или*

*в) може по друг начин да упражнява решаващо влияние върху вземането на решения във връзка с дейността на юридическо лице.*

***Съгласно чл. 46, ал. 1 от ППЗОП участниците са длъжни да уведомят писмено Възложителя в 3-дневен срок, в случай, че се окажат свързани лица с друг участник в настоящата поръчка.***

* + 1. **Извършени нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда**

*Забележка:*

*Чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда*

*Чл. 61. (Изм. - ДВ, бр. 100 от 1992 г.) (1) (Доп. - ДВ, бр. 120 от 2002 г.) Трудовият договор се сключва между работника или служителя и работодателя преди постъпването на работа.*

*Чл. 62. (Изм. - ДВ, бр. 100 от 1992 г., изм. и доп., бр. 2 от 1996 г.) (1) Трудовият договор се сключва в писмена форма.*

*(3) Работникът или служителят е длъжен да постъпи на работа в едноседмичен срок от получаването на документите по ал. 1, освен ако страните са уговорили друг срок. Ако работникът или служителят не постъпи на работа в този срок, трудовото правоотношение се смята за невъзникнало, освен ако това се дължи на независещи от него причини, за които той е уведомил работодателя до изтичането на срока.*

*Чл. 63. (1) (Нова - ДВ, бр. 120 от 2002 г., изм., бр. 105 от 2005 г.) Работодателят е длъжен да предостави на работника или служителя преди постъпването му на работа екземпляр от сключения трудов договор, подписан от двете страни, и копие от уведомлението по* [*чл. 62, ал. 3*](https://web.apis.bg/p.php?i=491209#p5988269)*, заверено от териториалната дирекция на Националната агенция за приходите.*

*(2) (Нова - ДВ, бр. 120 от 2002 г.) Работодателят няма право да допуска до работа работника или служителя, преди да му предостави документите по ал. 1.*

*Чл. 228 (3) (Нова – ДВ, бр. 102 от 2017 г., в сила от 22.12.2017 г.) Обезщетенията по този раздел, дължими при прекратяване на трудовото правоотношение, се изплащат не по-късно от последния ден на месеца, следващ месеца, през който правоотношението е прекратено, освен ако в колективния трудов договор е договорен друг срок. След изтичане на този срок работодателят дължи обезщетението заедно със законната лихва.*

* *Раздел III „Други видове обещетения” от Глава десета, Кодекса на труда, а именно:*
* *Обезщетение при недопускане до работа;*
* *Обезщетение при временно отстраняване от работа;*
* *Обезщетение при командировка;*
* *Обезщетение при преместване;*
* *Обезщетение при тридоустрояване;*
* *Обезщетение при бедствие;*
* *Обезщетение при правомерен отказ на работника или служителя да изпълнява работата;*
* *Обезщетение за неспазено предизвестие;*
* *Обезщетение при прекратяване на трудовото правоотношение без предизвестие;*
* *Обезщетение при уволнение на други основания;*
* *Обезщетение за неизползван платен годишен отпуск;*
* *Обезщетения при незаконно уволнение и при недопускане на работа на възстановен работник или служител;*
* *Отговорност на работодателя за други вреди, причинени на работника или служителя;*
* *Регресна отговорност*
	+ 1. Извършени нарушения по чл. 13, ал. 1 от Закона за трудовата миграция и трудовата мобилност.

*Забележка:*

*Чл. 13, ал. 1 от Закона за трудовата миграция и трудовата мобилност:*

*Чл. 13 (1) Не се разрешава наемането на работа на незаконно пребиваващи на територията на Република България граждани на трети държави.*

* + 1. При наличие на обстоятелствата по чл. 69 от Закона за противодействие на корупцията и за отнемане на незаконно придобитото имущество.

*Забележка:*

*Чл. 69 от Закона за противодействие на корупцията и за отнемане на незаконно придобитото имущество:*

*Чл. 69. (1) Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.*

*(2) Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.*

Информация относно липсата или наличието на обстоятелства от т. 2.2.1 до т. 2.2.6., включително се попълва в еЕЕДОП.

***Съгласно чл. 46, ал. 1 от ППЗОП участниците са длъжни да уведомят писмено възложителя в 3-дневен срок, в случай, че настъпят обстоятелствата по чл. 54, ал. 1 от ЗОП.***

* + 1. На основание чл. 4, т. 23 във връзка с чл.3, т. 1 от ЗМИП (в сила от 30.03.2018 г.) Като мярка за превенция на използването на финансовата система за целите на изпирането на пари възложителите на обществени поръчки следва да извършват комплексна проверка на клиентите, които съгласно чл. 10, т.2 от същия закон включва действия по идентифициране на действителния собственик и предприемане на подходящи действия за проверка на неговата идентификация по начин, който дава достатъчно основание на лицето по чл. 4 да приеме за установен действителния собственик, включително прилагане на подходяюи мерки за изясняване на структурата на собственост и контрол на клиента.

Съгласно пар. 2, ал,. 1 от ДРЗМИП „действителен собственик” е физическо лице или физически лица, което/които в крайна сметка притежават или контролират юридическото лице или друго правно образувание, и/или физическо лице или физически лица, от чието име и/или за чиято сметка се осъществява дадена операция, сделка или дейност, и които отговарят най – малко на някое от следните условия:

1. По отношение на корпоративните юридически лица и други правни образувания действителен собственик е лицето, което пряко или косвено притежава достатъчен процент от акциите, дяловете или правата на глас в това юридическо лице или друго правно образувание, включително посредством държане на акции на приносител, или посредством контрол чрез други средства, с изключение на случаите на дружество, чиито акции се търгуват на регулиран пазар, което се подчинява на изискванията за оповестяване в съответствие с правото на Европейския съюз или на еквивалентни международни стандарти, осигуряващи адекватна степен на прозрачност по отношение на собствеността.

Индикация за пряко притежаване е налице, когато физическо лице/лица притежава акционерно или дялово участие най-малко 25 на сто от юридическо лице или друго правно образувание.

Индикация за косвено притежаване е налице, когато най-малко 25 на сто от акционерното или дяловото участие в юридическо лице или друго правно образувание принадлежи на юридическо лице или друго правно образувание, което е под контрола на едно и също физическо лице или физически лица, или на множество юридически лица и/или правни образувания, които в крайна сметка са под контрола на едно и също физическо лице/лица.

2. По отношение на доверителната собственост, включително тръстове, попечителски фондове и други подобни чуждестранни правни образувания, учредени и съществуващи съобразно правото на юрисдикциите, допускащи такива форми на доверителна собственост, действителният собственик е:

а) учредителят;

б) доверителният собственик;

в) пазителят, ако има такъв;

г) бенефициерът или класът бенефициери, или

д) лицето, в чийто главен интерес е създадена или се управлява доверителната собственост, когато физическото лице, което се облагодетелства от нея, предстои да бъде определено;

е) всяко друго физическо лице, което в крайна сметка упражнява контрол над доверителната собственост посредством пряко или косвено притежаване или чрез други средства.

3. По отношение на фондации и правни форми, подобни на доверителна собственост – физическото лице или лица, които заемат длъжности, еквивалентни или сходни с посочените в т. 2.

(2) Не е действителен собственик физическото лице или физическите лица, които са номинални директори, секретари, акционери или собственици на капитала на юридическо лице или друго правно образувание, ако е установен друг действителен собственик.ция по чл. 59, ал.1, т.3 от ЗМИП.

**Във връзка с гореизложеното, участникът, избран за изпълнител следва да представи Декларация по образец за обстоятелствата по чл. 42, ал.2, т.2 - Приложение № 1 от ПРАВИЛНИК за прилагане на Закона за мерките срещу изпирането на пари, за обстоятелствата по чл. 59, ал.1, т.3- Приложение № 2 от ПРАВИЛНИК за прилагане на Закона за мерките срещу изпирането на пари и за обстоятелствата по чл. 66 от Закона за мерките срещу изпирането на пари - Приложение № 4 от ПРАВИЛНИК за прилагане на Закона за мерките срещу изпирането на пари.**

**2.3. Други основания за отстраняване**

**2.3.1.** Участник, който не отговаря на поставените критерии за подбор или не изпълни друго условие, посочено в обявлението за обществена поръчка, поканата за потвърждаване на интерес или в покана за участие в преговори, или в документацията;

**2.3.2.** Участник, който е представил оферта, която не отговаря на предварително обявените условия на поръчката;

**2.3.3.** Участник, който не е представил в срок обосновката по чл. 72, ал.1 от ЗОП или чиято оферта не е приета съгласно чл. 72, ал. 3 – 5 от ЗОП.

**2.3.4.** Участник, подал заявление за участие или оферта, които не отговарят на условията за представяне, включително за форма, начин и срок.

**2.3.5.** Участник, който не удължи или не потвърди срока на валидност на офертата си, се отстранява от участие.

**2.3.6.** Участник, който е предложил цена за изпълнение на поръчката и/или на съответна обособена позиция и/или на съответната номенклатурна/номенклатурни единица/единици от съответна обособена позиция, по-висока от финансовия ресурс, който Възложителят може да осигури за изпълнение на поръчката.

**2.4. Мерки за доказване на надеждност от участниците, доказване липса на основание за отстраняване (чл. 56, ал. 1 от ЗОП)**

**2.4.1.** При наличие на основание за отстраняване от процедурата по т. 2.1. и по т. 2.1.5. от настоящия раздел, съответният участник има право да представи доказателства, че е предприел мерки, които гарантират неговата надеждност, като може да докаже съответно, че е:

**а)** погасил задълженията по т. 2.1.1, б. “б”, включително начислените лихви и/или глоби или че те са разсрочени, отсрочени или обезпечени;

**б)** платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

**в)** изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

г) е платил изцяло дължимото вземане по [чл. 128](https://web.apis.bg/p.php?i=491209#p5986991), [чл. 228, ал. 3](https://web.apis.bg/p.php?i=491209#p36456930) или [чл. 245 от Кодекса на труда](https://web.apis.bg/p.php?i=491209#p5987740).

**2.4.2.** Като доказателства за надеждността на участника се представят следните документи:

* по отношение на обстоятелството по б. “а” и “б” (чл. 56, ал. 1, т. 1 и 2 от ЗОП) – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;
* по отношение на обстоятелството по б. “в” (чл. 56, ал. 1, т. 3 от ЗОП) – документ от съответния компетентен орган за потвърждение на описаните обстоятелства.
* по отношение на обстоятелството по чл. 56, ал. 1, т. 4 от ЗОП /нова – ДВ, бр.102, в сила от 22.12.2017 г./ - е платил изцяло дължимото вземане по чл.128, чл.228, ал.3 или чл.245 от Кодекса на труда.

**2.4.3.** Няма право да се ползва от възможността по т. 2.4.1 участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, за срока, определен с присъдата/акта.

**2.4.4.** Възложителят ще прецени предприетите от участника мерки, като вземе предвид тежестта и конкретните обстоятелства, свързани с престъплението/ нарушението. Когато приеме, че предприетите от участника мерки са достатъчни, за да се гарантира неговата надеждност, Възложителят няма да го отстрани от процедурата.

**2.4.5.** В случай че предприетите от кандидата или участника мерки са достатъчни, за да се гарантира неговата надеждност, възложителят не го отстранява от участие в поръчката.

**2.4.6.** В решението за класиране, съответно за прекратяване на процедурата Възложителят ще изложи мотиви за приемане или отхвърляне на предприетите от участника мерки за доказване на надеждност и представените за това доказателства, ако е приложимо.

Когато преди подаване на офертата участник е предприел мерки за доказване на надеждност по т. 2.4.1 (чл. 56 от ЗОП), тези мерки се описват в еЕЕДОП в полето, свързано със съответното обстоятелство.

1. **Използване на капацитета на трети лица**

**3.1.** Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.

**3.2.** По отношение на критериите, свързани с професионална компетентност и опит за изпълнение на поръчката, кандидатите или участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

**3.3.** Когато участникът се позовава на капацитета на трети лица, посочва това в еЕЕДОП. Участникът трябва да може да докаже, че ще разполага с техните ресурси, като представи документи за поетите от третите лица задължения.

**3.4.** Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.

**3.5.** Възложителят може да изиска от участника да замени посоченото от него трето лице, ако то не отговаря на някое от условията по т. 4.4., поради промяна в обстоятелства преди сключване на договора за обществена поръчка.

**3.6.** Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 4.2 – 4.4.

**3.7.** Когато участник в процедурата е клон на чуждестранно лице, той може, за доказване на съответствие с изискванията за технически и професионални способности, да се позове на ресурсите на търговеца, в случай, че представи доказателства, че при изпълнение на поръчката ще има на разположение тези ресурси.

1. **Подизпълнители**

**4.1.** Участниците посочват в еЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Съответната информация се попълва в еЕЕДОП.

**4.2.** Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

**4.3.** Възложителят изисква замяна на подизпълнител, който не отговаря на някое от условията по т. 4.2. поради промяна в обстоятелствата преди сключване на договора за обществена поръчка.

**4.4.** Изпълнителите сключват договор за подизпълнение с подизпълнителите, посочени в офертата.

**4.5.** Независимо от възможността за използване на подизпълнители, отговорността за изпълнение на договора за обществена поръчка е на Изпълнителя.

**IV. КРИТЕРИИ ЗА ПОДБОР НА УЧАСТНИЦИТЕ**

**1.Годност (правоспособност) за упражняване на професионална дейност**

**1.1** Участниците в процедурата следва да отговарят на изискванията на Закона за медицинските изделия (ЗМИ) и да притежават валидно ***Разрешение за търговия на едро с медицински изделия,***  издадено от ИАЛ или друг документ, удостоверяващ правото им да търгуват с медицински изделия, издаден от компетентните органи, които съгласно законодателството на държавата, в която участникът е установен са длъжни да предоставят информацията или да са производители, установени на територията на Република България.

Съответствието на участника с посоченото изискване се удостоверява **с посочване на номер, дата на издаване и срок на валидност на съответното разрешително** за търговия на едро с медицински изделия или друг документ, удостоверяващ правото им да търгуват с медицински изделия, издаден от компетентните органи, които съгласно законодателството на държавата, в която участникът е установен са длъжни да предоставят информацията, или с посочване на информация, че участника е производител на оферираното/те от него изделие/я.

*Информацията се посочва в еЕЕДОП*.

На основание чл. 67, ал. 5 от ЗОП, Възложителят може по всяко време да изиска от участник да представи копие на Разрешението или еквивалент, чрез което се доказва информацията, посочена в еЕЕДОП.

Преди сключване на договор за обществена поръчка, възложителят изисква от участника, определен за изпълнител, да представи -Копие на разрешението за търговия на едро с медицински изделия или еквивалентен документ.

**2.Икономическо и финансово състояние**

В настоящата обществена поръчка не се поставят изисквания за икономическото и финансовото състояние на участниците.

**3.Технически и професионални способности. Доказване.**

В настоящата обществена поръчка не се поставят изисквания за технически и професионални способности на участниците.

**V. ЕДИНЕН ЕВРОПЕЙСКИ ДОКУМЕНТ ЗА ОБЩЕСТВЕНИ ПОРЪЧКИ (ЕЕДОП)**

**1.** Участникът декларира липсата на основанията за отстраняване и съответствие с критериите за подбор чрез представяне на еЕЕДОП. В него се предоставя съответната информация, изисквана от Възложителя, и се посочват националните бази данни или публични регистри, в които се съдържа информация за декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.

**2.** Когато лицата по [чл. 54, ал. 2](https://web.apis.bg/p.php?i=2752471#p39464919) и [3 от ЗОП](https://web.apis.bg/p.php?i=2752471#p39464919) са повече от едно и за тях няма различие по отношение на обстоятелствата по [чл. 54, ал. 1, т. 1](https://web.apis.bg/p.php?i=2752471#p39464919), [2](https://web.apis.bg/p.php?i=2752471#p39464919) и [7](https://web.apis.bg/p.php?i=2752471#p39464919) и [чл. 55, ал. 1, т. 5 от ЗОП](https://web.apis.bg/p.php?i=2752471#p39464921), еЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица. Когато е налице необходимост от защита на личните данни при различие в обстоятелствата, свързани с личното състояние на лицата по [чл. 54, ал. 2](https://web.apis.bg/p.php?i=2752471#p39464919) и [3 от ЗОП](https://web.apis.bg/p.php?i=2752471#p39464919), информацията относно изискванията по [чл. 54, ал. 1](https://web.apis.bg/p.php?i=2752471#p39464919), т. 1, 2 и 7 и [чл. 55, ал. 1, т. 5 от ЗОП](https://web.apis.bg/p.php?i=2752471#p39464921) се попълва в отделен ЕЕДОП, подписан от съответното лице.

**3.** В ЕЕДОП по т.2. могат да се съдържат и обстоятелствата по [чл. 54, ал. 1, т. 3](https://web.apis.bg/p.php?i=2752471#p39464919) - [6](https://web.apis.bg/p.php?i=2752471#p39464919) и [чл. 55, ал. 1, т. 1](https://web.apis.bg/p.php?i=2752471#p39464921) - [4 от ЗОП](https://web.apis.bg/p.php?i=2752471#p39464921), както и тези, свързани с критериите за подбор, ако лицето, което го подписва може самостоятелно да представлява съответния стопански субект.

**4.** При необходимост от деклариране на обстоятелствата по [чл. 54, ал. 1, т. 3](https://web.apis.bg/p.php?i=2752471#p39464919) - [6](https://web.apis.bg/p.php?i=2752471#p39464919) и [чл. 55, ал. 1, т. 1](https://web.apis.bg/p.php?i=2752471#p39464921) - [4 от ЗОП](https://web.apis.bg/p.php?i=2752471#p39464921), както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.

**5.** При поискване от страна на Възложителя участниците са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и ал. 3 от ЗОП, независимо от наименованието на органите, в които участват, или длъжностите, които заемат.

**6.** Когато документи, свързани с участие в обществени поръчки, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.

**7.** Когато участник е посочил, че ще използва капацитета на трети лица за доказване на съответствието с критериите за подбор или че ще използва подизпълнители, трябва да представи отделен еЕЕДОП, попълнен от всяко от тези лица.

**8.** Възложителят може да изиска по всяко време от участниците доказателства във връзка със заявените от тях в еЕЕДОП обстоятелства. Възложителят може да не приеме представено доказателство за технически и професионални способности, когато то произтича от лице, което има интерес, водещ до облага по смисъла на чл. 54 от Закона за противодействие на корупцията и за отнемане на незаконно придобитото имущество.

***Допълнителни указания при попълване на еЕЕДОП***

Съгласно чл. 67, ал. 4 от ЗОП, във връзка с §29, т. 5, б. „а“ от Преходнитеи заключителни разпоредби на ЗОП, считано от 1 април 2018 г. Единният европейски документ за обществени поръчки се представя **задължително в електронен вид (еЕЕДОП).**

Възложителят е подготвил еЕЕДОП в XML и PDF формат (espd-request) –публикувани на Профила на купувача към електронната преписка на настоящата обществена поръчка. Файлът в PDF формат е удобен за преглед, а този във формат XML е подходящ за компютърна обработка. Системата е достъпна директно на адрес **https://ec.europa.eu/tools/espd**, както и чрез Портала за обществени поръчки на АОП, секция РОП и е-услуги/Електронни услуги на Европейската комисия.

При изготвяне на офертата си участникът следва посочените по-долу стъпки:

* Достъпва информационната система на ЕК на адрес:
* https://ec.europa.eu/tools/espd;
* - Избира бутон „български език“;
* - Избира бутон „икономически оператор“;
* - Избира бутон „Искате да заредите файл в системата“;
* - В поле „Качите документ“ зарежда изтегления разархивирания файл с
* разширение XML (напр. файла espd-request.xml) от електронната препискана настоящата поръчка в Профила на купувача и попълва необходимите данни в заредената форма на еЕЕДОП, като след попълването на всекираздел натиска бутон „Напред“;

- След попълването на данните, участникът изтегля файла на локален компютър.

**Важно:** Когато задължените лица по чл. 54, ал. 2 от ЗОП, в съответствие с чл. 40 от ППЗОП, са повече от едно в Раздел ІІ, б. „Б“ Информация за представителите на икономическия оператор се избира бутон „+“ и се попълват толкова раздели, колкото са задължените лица и всяко от тези лица подписва еЕЕДОП. Същевременно няма пречка всяко от задължените лица да подпише и представи отделен еЕЕДОП, независимо, че декларираните обстоятелства са едни и същи.

Системата за еЕЕДОП е онлайн приложение и не може да съхранява данните, поради което еЕЕДОП в XML и/или PDF формат винаги трябва да се запазва и съхранява локално на компютъра на потребителя.

**Представяне на еЕЕДОП в офертата:**

При подаване на офертата участниците представят в опаковката ЕЕДОП в електронен формат, като същия **следва  да бъде цифрово подписан и приложен на подходящ оптичен носител** към пакета документи за участие в процедурата. Форматът, в който се предоставя документът **не следва да позволява редактиране на неговото съдържание**.

**еЕЕДОП се представя за участника, а когато е приложимо – за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.**

Подаването на еЕЕДОП за всеки подизпълнител и за всяко лице, чиито ресурси ще бъдат ангажирани в изпълнението на поръчката се счита за съгласие за участие в процедурата.

**VI. КРИТЕРИЙ ЗА ВЪЗЛАГАНЕ НА ПОРЪЧКАТА**

Обществената поръчка се възлага въз основа на икономически най-изгодната оферта при критерий **„НАЙ-НИСКА ЦЕНА“**.

Възложителят не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Ценовото предложение на участник, чиято оферта не отговаря на изискванията на възложителя, не се отваря.

Всяко предложение, допуснато до оценка, отговарящо на изискванията на ЗОП и поставените от възложителя условия, ще се класира въз основа на критерий най-ниска цена.

На първо място се класира участникът, предложил най-ниска цена. Останалите оферти заемат места в класирането по низходящ ред.

Съгласно чл. 72, ал. 1 ЗОП, когато предложение в офертата на участник, свързано с цена, която подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

**VII. ТЕХНИЧЕСКА СПЕЦИФИКАЦИЯ**

Минималните технически параметри на които трябва да отговарят предложенията на участниците трябва да са съгласно:

**ПРИЛОЖЕНИЕ № 2 – Техническа спецификация (таблица за съответствие),** неразделна част от настоящата документация.

**!!! Важно \*** В техническата спецификация - ***Приложение № 2***, е възможно да е посочен конкретен модел, източник или специфичен процес, който характеризира продукта/ите, тип или конкретен произход.

Касае се за изделие/я с определен начин на работа/приложение и е невъзможно да се опише предмета на поръчката достатъчно точно и разбираемо по реда на чл.48, ал.1 от ЗОП, без подобно посочване.

Ето защо навсякъде, където в техническата спецификация се съдържа посочване на конкретен модел, източник или специфичен процес, който характеризира продукта/ите, тип или конкретен произход на медицинските изделия да се чете и разбира ***„или еквивалентно/и”***.

***Специфични изисквания към предлаганото оборудване***

**1.** Предлаганото оборудване трябва да отговаря изцяло на изискванията, описани в „Техническата спецификация” или да притежава по-добри параметри. Предложенията трябва да са придружени с пълна и изчерпателна техническа документация. Участникът следва да представи **подробни каталози** с технически характеристики, съдържащи информация за всички параметри и функции, поставени като **минимални изисквания** в техническата спецификация на възложителя и други официални документи, от които да са видни основните технически характеристики и параметри на предлаганите апарати. В случай, че посочените документи са на чужд език, същите следва да бъдат представени и в превод на български език.

* *Когато участника поставя в офертата си проспекти/каталози или други подобни документи, те трябва да бъдат без вписани цени, или цените трябва да бъдат заличени по подходящ начин.*

**2.** Предложеното оборудване да бъде ***фабрично ново, произведено не по-рано от 2019г., да не е било демонстрационно, да не е рециклирано.***

**3.** Предлаганото оборудване, трябва да отговаря на Разпоредбите на Закона за медицинските изделия, относно нанесена ***„CE” маркировка.***

**4.** Когато участникът не е производител на предлагания продукт, той следва да е оторизиран от производителя на продукта или от упълномощен представител със специални или изключителни права **за продажба и сервиз** на съответния продукт на територията на Република България.

**5.** Минималният гаранционен срок на оборудването да е **не по-малко от** ***12 (дванадесет) месеца*** след пускането му в експлоатация.

**6.** Възложителят определя максимален срок на доставка не повече от ***30 (тридесет)***  ***календарни дни,*** след получаване на Възлaгателно писмо от възложителя.

**VIII. СКЛЮЧВАНЕ НА ДОГОВОР. ГАРАНЦИИ ЗА ИЗПЪЛНЕНИЕ**

**1.** След влизане в сила на решението за определяне на изпълнител, Възложителят отправя покана до участника, определен за изпълнител, за сключване на договора.

**2.** Преди сключването на договора, Възложителят изисква от участника, определен за изпълнител да представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива и да представи определената гаранция за изпълнение на договора.

**2.1** Съгласно чл.58 от ЗОП, за доказване на липсата на основания за отстраняване участникът, избран за изпълнител, представя:

1. за обстоятелствата по [чл. 54, ал. 1, т. 1](https://web.apis.bg/p.php?i=2752471#p39464919) – свидетелство за съдимост;

2. за обстоятелството по [чл. 54, ал. 1, т. 3](https://web.apis.bg/p.php?i=2752471#p39464919) – удостоверение от органите по приходите и удостоверение от общината по седалището на възложителя и на кандидата или участника;

3. за обстоятелството по [чл. 54, ал. 1, т. 6](https://web.apis.bg/p.php?i=2752471#p39464919) и по [чл. 56, ал. 1, т. 4](https://web.apis.bg/p.php?i=2752471#p39464923) – удостоверение от органите на Изпълнителна агенция "Главна инспекция по труда";

4. за обстоятелствата по [чл. 55, ал. 1, т. 1](https://web.apis.bg/p.php?i=2752471#p39464921) – удостоверение, издадено от Агенцията по вписванията.

Удостоверението по [чл. 56, ал. 1, т. 4](https://web.apis.bg/p.php?i=2752471#p39464923) от ЗОП се издава в 15-дневен срок от получаване на искането от участника, избран за изпълнител.

Когато участникът, избран за изпълнител, е чуждестранно лице, той представя съответния документ по чл.58, ал. 1 от ЗОП, издаден от компетентен орган, съгласно законодателството на държавата, в която участникът е установен.

В случаите по чл.58, ал. 3 от ЗОП, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.

Когато декларацията няма правно значение, участникът представя официално заявление, направено пред компетентен орган в съответната държава.

**3.** Възложителят не сключва договор, когато участникът, класиран на първо място:

**3.1**. откаже да сключи договор. За отказ от сключване на договор се приема и неявяването на уговорената дата за сключване на договор, освен ако неявяването е по обективни причини, за което Възложителят е уведомен своевременно;

**3.2.** не изпълни някое от условията по т. 2.1., или

**3.3.** не докаже, че не са налице основания за отстраняване от процедурата.

**4.** В случаите по т. 3. Възложителят прекратява процедурата или изменя влязлото в сила решение в частта за определяне на изпълнител и с мотивирано решение и определя втория класиран участник, ако има такъв, за изпълнител.

**5.** Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката.

**6.** Неразделна част от договора са техническото и ценовото предложения на участника, определен за изпълнител.

**7.** Възложителят изисква от определения изпълнител да предостави гаранция, която да обезпечи изпълнението на договора. Гаранцията за изпълнение следва да е в размер на **1 %** (един процент) от стойността на договора за обществена поръчка без ДДС.

**8.** Съгласно чл. 111, ал. 5 ЗОП гаранциите се предоставят в една от следните форми:

8.1. парична сума;

8.2. банкова гаранция;

8.3. застраховка, която обезпечава изпълнението чрез покритие на отговорността на изпълнителя.

Гаранцията по т. 8.1 или 8.2 може да се предостави от името на изпълнителя за сметка на трето лице - гарант.

**9**.Участникът, определен за изпълнител, избира сам формата на гаранцията за изпълнение или за авансово предоставените средства.

**10**. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**11**. Условията и сроковете за задържане или освобождаване на гаранцията за изпълнение са указани в договора за обществената поръчка.

**12**. При представяне на гаранцията за изпълнение във вид на платежно нареждане - паричната сума се внася по сметка с **титуляр „МБАЛ – Хасково” АД:**

**БАНКА:** “Райфайзенбанк” ЕАД, **IBAN:**BG30RZBB91551085611213, **BIC**:RZBBBGSF,

или в касата на лечебното заведение в гр. Хасково, бул. „Съединение” №49.

**13.** Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка.

Срок на валидност на банковата гаранция най-малко 60 (шестдесет) дни след изтичане срока на договора.

**14.** Когато участникът избере гаранцията за изпълнение да бъде застраховка, която обезпечава изпълнението чрез покритие на отговорността на изпълнителя, срокът на валидност на застраховкататрябва да бъде най-малко 60 (шестдесет) дни след изтичане срока на договора.

**15.** Възложителят ще освободи гаранцията за изпълнение, без да дължи лихви за периода, през който средствата законно са престояли при него.

**16.** Възложителят сключва писмен договор с избрания за изпълнител участник по реда и при условията на чл.112 от Закона на обществени поръчки. При подписване на договора участникът, избран за изпълнител е длъжен да представи документи в съответствие с чл. 112 ал. 1 от ЗОП.

**IX. УКАЗАНИЕ ЗА ПОДГОТОВКА НА ОФЕРТА**

*!!! Офертите следва да отговарят на изискванията, посочени в ЗОП, ППЗОП и настоящите указания и задължително трябва да бъдат оформени по приложените към документацията образци и приложения.*

**1.Съдържание на офертите и изисквания:**

**1.1.** Опис на представените документи – ***Образец №1***

**1.2.** еЕЕДОП – ***Приложение №1.***

**1.3.** Документи за доказване на предприетите мерки за надеждност - когато е приложимо.

**1.4.** Документите за участници-обединения по т. 1.8.1. и 1.8.2. от Раздел III на настоящата документация – когато е приложимо.

**1.5.** **Техническо предложение**, съдържащо:

**а)** Предложение за изпълнение на поръчката, в съответствие с Техническите спецификации и изискванията на възложителя:  ***Образец №2 и Приложение №2.***

**Без да се променя структурата, участникът попълва предоставената с документацията Таблица (Приложение № 2) на хартиен носител.**

**б)** Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, съгласно ***Образец №3***

**в)** Декларация за всички задължени лица по смисъла на чл.54, ал.2 от ЗОП, съгласно ***Образец №4***

**г)** Декларация за липса на свързаност с друг участникпо чл. 101, ал. 11, във връзка с чл. 107, т. 4 от ЗОП :***Образец №5***

## 1.6. Ценово предложение – съдържащо: *Образец №6.*

## Поставено в отделен запечатан непрозрачен плик с надпис "Предлагани ценови параметри".

* При несъответствие между цифрова и изписана с думи цена **ще се взема предвид** **изписаната с думи.**
* Предложените цени следва да бъдат в български лева и трябва да бъдат с точност до втория знак след десетичната запетая.
* Участникът е единствено отговорен за евентуално допуснати грешки или пропуски в изчисленията на предложените от него цени.
* Предлаганите цени трябва да фигурират единствено в ***Ценовото предложение***. Участници, които по какъвто и да е начин са включили някъде в офертата си извън плика “Предлагани ценови параметри” елементи, свързани с предлаганата цена (или части от нея), ще бъдат отстранени от участие в процедурата.

**2. Подаване на оферта**

Документите, свързани с участието в процедурата се представят от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка**, на адрес:** гр.Хасково 6300, бул. „Съединение” №49.

## Документите свързани с участието в процедурата се представят от участника в запечатана непрозрачна опаковка, върху която се посочва: наименованието на участника, включително участниците в обединението, когато е приложимо; адрес за кореспонденция, телефон и по възможност факс и електронен адрес; наименованието на поръчката и обособените позиции за които се подават документите (когато е приложимо).

## Опаковката включва документите, съгласно т.1- Съдържание на офертите и изисквания, както и отделен запечатан непрозрачен плик с надпис "Предлагани ценови параметри", който съдържа ценовото предложение на участника, съгласно приложения Образец.

 Участниците групират/обособяват и подвързват **в папки** документите изискани от възложителя и техническото предложение.

## Не се приемат заявления за участие и оферти, които са представени след изтичане на крайния срок за получаване или в незапечатана или скъсана опаковка.

## Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Заявленията за участие или офертите на лицата от списъка се завеждат в регистъра, като не се допуска приемане на заявления за участие или оферти от лица, които не са включени в списъка. Получените заявления за участие или офертите се предават на председателя на комисията за което се съставя протокол с данните. Протоколът се подписва от предаващото лице и от председателя на комисията

**X. РАЗГЛЕЖДАНЕ И ОЦЕНКА НА ОФЕРТИТЕ**

Получените оферти се отварят на публично заседание, на което могат да присъстват кандидатите или участниците в процедурата или техни упълномощени представители, както и представители на средствата за масово осведомяване, съгласно чл.54, ал.2 от ППЗОП.

Офертите ще бъдат отворени, разгледани, оценени и класирани от комисия, която ще започне своята работа в посочения в Обявлението за обществена поръчка час и дата, в сградата на „МБАЛ - Хасково”АД, бул. „Съединение” № 49, администрация. Посочената дата може да бъде променена от Възложителя, като участниците ще бъдат писмено уведомени за такава промяна.

Ценовите оферти ще бъдат отворени и оповестени на място, ден и час, обявени на интернет страницата на „МБАЛ - Хасково”АД www.**mbalhaskovo**.com , Раздел *„Профил на купувача“*, най- малко 2 (два) работни дни преди тяхното отваряне.

**XI. ИНФОРМАЦИЯ ЗА ЗАДЪЛЖЕНИЯТА, СВЪРЗАНИ С ДАНЪЦИ И ОСИГУРОВКИ, ОПАЗВАНЕ НА ОКОЛНАТА СРЕДА, ЗАКРИЛА НА ЗАЕТОСТТА И УСЛОВИЯТА НА ТРУД**

Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

 Относно задълженията, свързани с данъци и осигуровки:

Национална агенция по приходите:

[Информационен телефон на НАП - 0700 18 700](http://www.nap.bg/page?id=178)**;**

интернет адрес:[www.nap.bg](http://www.nap.bg)

Относно задълженията, опазване на околната среда:

Министерство на околната среда и водите

Информационен център на МОСВ:

работи за посетители всеки работен ден от 14 до 17 ч.

София 1000, ул. "У. Гладстон" № 67, телефон: 02/ 940 6331

Интернет адрес: <http://www3.moew.government.bg/>

Относно задълженията, закрила на заетостта и условията на труд:

Министерство на труда и социалната политика:

Интернет адрес: <http://www.mlsp.government.bg>

София 1051, ул. Триадица №2, телефон: 02/8119 443